**ИЗВЕШТАЈ О СПРОВЕДЕНОЈ ЈАВНОЈ РАСПРАВИ**

**О ПРЕДЛОГУ УРЕДБЕ О МАКСИМАЛНОМ ИЗНОСУ ВИСИНЕ НАКНАДЕ**

**ЗА ЗАСНИВАЊЕ ПРАВА СЛУЖБЕНОСТИ НА НЕПОКРЕТНОСТИ**

**У ЈАВНОЈ СВОЈИНИ ПРИЛИКОМ ИЗГРАДЊЕ**

 **ЕЛЕКТРOНСКИХ КОМУНИКАЦИОНИХ МРЕЖА**

Ha основу члана 41. став 3. Пословника Владе („Службени гласник PC”, бр. 61/06 – пречишћен текст, 69/08, 88/09, 33/10, 69/10, 20/11, 37/11, 30/13, 76/14 и 8/19 – др. пропис), на предлог Министарства информисања и телекомуникација, Одбор за привреду и финансије Владе донео је Закључак 05 Број: 110-12561/2024 oд 17. децембра 2024. године, којим је одређено спровођење јавне расправе о Предлогу уредбе о максималном износу висине накнаде за заснивање права службености на непокретности у јавној својини приликом изградње електрoнских комуникационих мрежа, у периоду од 20. децембра 2024. године до 08. јануара 2025. године.

Програмом јавне расправе предвиђено је да се иницијативе, предлози, сугестије и коментари достављају Министарству најкасније до 08. јануара 2024. године.

У складу са Програмом јавне расправе одржан је округли сто путем видео конференцијске везе 27. децембра 2024. године, у организацији Министарства информисања и телекомуникација, којем су, поред представника Сектора за електронске комуникације и поштанске услуге, присуствовали представници оператора електронских комуникација, и то Предузећа за телекомуникације „Телеком Србија а.д, и А1 Србија д.о.о.

Татјана Андан, начелник Одељења за електронске комуникације и надзор, захвалила се свима на на учешћу на округлом столу и нагласила да је усвајање ове уредбе од значаја за развој електронских комуникационих мрежа, као и за осигурање транспарентности у том процесу. Истакла је да се уредба доноси у складу са новим Законом о електронским комуникацијама („Службени гласник РС“, број 35/23), чиме се уводе нови стандарди за уређење ове области. Такође, указала је да је основни циљ доношења ове уредбе утврђивање максималних износа висина накнаде како би се прецизно дефинисале накнаде и осигурали интереси свих заинтересованих страна.

Драгана Богдановић је испред Министарства информисања и телекомуникација представила текст Предлога уредбе, с посебним акцентом на методологију која је коришћена за утврђивање максималних износа висине накнаде за заснивање права службености на непокретностима у јавној својини.

Представник А1 Србија д.о.о, Ива Пајић Ципранић, предложила је измену члана 1. Предлога уредбе, којом се установљава појам „оператор мреже“ којим би се недвосмислено направила разлика измеђуоператора и пружаоца услуге,. У вези са предложеном изменомодговорено је да је Законом о електронским комуникацијама дефинисан појам „оператор“, и да у складу са дефиницијом не постоји дилема да је искључиво оператор обвезник плаћања накнаде за заснивање права службености на непокретности у јавној својини приликом изградње електронских комуникационих мрежа.

Представник Предузећа за телекомуникације „Телеком Србија“ а.д. поставила је питање у вези са плаћањем накнаде у случају постојеће инфраструктуре, када није потребно копање рова, као и у случају објеката у којима већ постоји одговарајућа инфраструктура. Одговор на ово питање дат је у Табели 1 која је саставни део овог извештаја.

У току спровођења јавне расправе о Предлогу уредбе, Министарству су достављени коментари А1 Србија д.о.о. и Предузећа за телекомуникације Телеком Србија а.д.

У складу са наведеним, а сходно члану 41. Пословника Владе, Министарство информисања и телекомуникација објављује Извештај о спроведеној јавној расправи о Предлогу уредбе о максималном износу висине накнаде за заснивање права службености на непокретности у јавној својини приликом изградње електрoнских комуникационих мрежа.

Прикази начелних коментара и чланова чија се измена предлаже са предлогом за измену, дати су у Табелама 1 и 2 које су саставни део Извештаја о спроведеној јавној расправи о Предлогу уредбе о максималном износу висине накнаде за заснивање права службености на непокретности у јавној својини приликом изградње електрoнских комуникационих мрежа.